MS Finlandia
Eckerö Line'i uus ajajärk
Eckerö Line'i uus laev M/S Finlandia alustab liiklemist 31. detsembril 2012. Finlandia toob Helsingiveelgi lähemale: sõiduaeg lüheneb kahe ja poole tunnini. Kliendid tunnevad meie uue laeva vastu suurt huvi. Korraldasime nimevõistluse, mille menu ületas kõik ootused – välja pakuti ligi 12 000 varianti. „Finlandia" oli konkurentsitu lemmik. Uue laeva nimi viitab sellele, et seos Soomega on meile tähtis. Sarnaselt Nordlandiale seilab Finlandia Soome lipu all. Soomepärasus peegeldub pakutavates roogades, meelelahutuses, sisustuses ja isegi restoranide nimedes. Laev küll vahetub, kuid Eckerö Line'i meeldiv atmosfäär ja sõbralik teenindus jäävad alles. Reisimugavus ja laevasõidu nautimine tõusevad uuele tasemele ning meelelahutusvõimalusigi tuleb juurde. Uuel laeval on kuus restorani, kaks kauplust, konverentsiruumid ja uus Extra-reisimisklass. Uuele laevale mahub üle 2000 reisija ja avarale autotekile enam kui 650 sõidukit. 2013. aasta sõidugraafiku kohaselt on M/S Finlandial iga päev kaks väljumist nii Helsingist kui ka Tallinnast.
Uus ärisalong - enam mugavust ja privaatsust. Rahulikku reisikeskkonda hindavatele klientidele pakume uut, stiilset Extra-reisijaklassi. Eelkõige ärireisijate vajaduste rahuldamiseks mõeldud enam kui 80-kohalise Extra-klassi pileti hinna sees on istekoht, eine, joogid ja värsked ajalehed. Töötamisel on abiks juhtmevaba Internetiühendus ja arvukad pistikupesad. Extra-klassi saab ka tervenisti reserveerida, näiteks kliendiürituste, koosolekute või pidude läbiviimiseks.
EckeröMarket 6. tekil on tõeline ostleja paradiis. Suures, uues 500-ruutmeetrises laevakaupluses oleme ostude sooritamise täiesti uuele tasemele tõstnud – ostlemine on nüüd veelgi elamusterohkem. EckeröMarketist leiate lisaks suurepärasele kaubavalikule ka Mekkimisbaari (Maistelubaari), kus saab veine ja muid jooke väikestes kogustes osta ning klaasist proovida. Jooke saab enne lõpliku ostuotsuse tegemist otse laeval võrrelda.
8. tekk on laeva süda, kus asuvad restoranid ja baarid. 400-kohaline EckeröBuffet pakub värsketest kodumaistest toorainetest valmistatud maiuspalu vastavalt hooajale; olete oodatud nautima hommikusööki merel ja lõunat tagasiteel.
Show-restoranis Nosturi loovad tantsutuju tuntud Soome šlaagrid. Retrodisko eest kannab hoolt DJ, kes mängib nostalgiahõngulisi klassikuid ja uuemaid hittlugusid. Restorani tasub külastada muudelgi põhjustel peale muusika: hiigelsuurest kahekorruselisest panoraamaknast avaneb hunnitu vaade Soome lahele laeva sõidusuunas.
Heaks laevareisi alguse tähistamise viisiks on klaasikese vahuveini või aperitiivi nautimine enne õhtusööki stiilses baaris Naissaar. Saadaval on ka veinid ja mitmesugused kohvijoogid ning magusad küpsetised ja väiksemad soolased suupisted.
Kui soovite ise pääseda prožektorite valgusvihku, võite tunda end tähena ja panna oma esinemisoskused proovile pubis Telakka karaoket lauldes. Aeg-ajalt tuleb siiski teha ruumi asjatundjatele: samal laval laulavad ka kord nädalas vahetuvad trubaduurid. Traditsioone austavas ja lahedas Telakka-pubis ei ole ükski kurk kuivamisohus. Meie baarivõlurid segavad kokku kõik soovitud joogid.
Meeleolukas ja rahulik Pubi Jätkäsaari pakub meeldivalt kodust õhustikku. Pakutakse laia õllevalikut ja ka muid jooke
Shop Bellezza on kõrgetasemeline parfüümide, kosmeetika ja riietusesemete müügikoht, kus on esindatud kõik tuntumad kaubamärgid. Meie asjatundlik ja abivalmis personal aitab teid meeleldi sobivate toodete leidmisel.
Kaht korrust läbiv kohvik on loodud hetke nautimiseks. Saadaval on võileivad, soojad toidud, salatid, küpsetised, koogid, grillroad ja külmad ning kuumad joogid. Traditsioonilist krevetivõileiba nautides võib vaimustuda suurepärastest merevaadetest ning jälgida suurest panoraamaknast kaugenevat sadamat.